|  |
| --- |
| 11.9. DVADESET I ČETVRTA NEDJELJA KROZ GODINU |
| Sv. Mise: 8:30 Ždala, 9:45 Gotalovo, 11:00 Gola |
| 12.9. PonedjeljakPresveto Ime Marijino | 19:00 Gola: + Dragutin, Stjepan i Milka Petrić |
| 13.9. UtorakSv. Ivan Zlatousti | 11:00 Ždala: klanjanje – župna sv. misa16:00 Ždala: + Ivica i Josip Tot19:00 Gola: + Josip i Marija Široki |
| 14.9. SrijedaUZVIŠENJE SV. KRIŽA |  |
| 15.9. ČetvrtakBl. Dj. Marija Žalosna | 19:00 Gola: + Dragutin Vargantolić i rod., ob. Požgaj, Lovković i Benotić |
| 16.9. PetakSv. Kornelije i Ciprijan | 19:00 Gola: + Ivica Lončar i rod. |
| 17.9. SubotaSv.Justin | 19:00 Gola: + Katarina Mehkek |
| 18.9. NedjeljaDVADESET I PETA KROZ GODINU | 8:30 ŽDALA: + Ana i Mijo  Šomodi9:45 GOTALOVO: + Nevenka  Premec11:00 GOLA: župna – zaziv Duha Svetoga |

Izdaje: župa Gola, tel. 048/833-222; izlazi nedjeljom

**EVANĐELJE: Lk 15, 1-10 (15, 1-32)**

 *Na nebu će biti radost zbog jednog obraćenog grešnika*.

Čitanje svetog Evanđelja po Luki

U ono vrijeme: Okupljahu se oko njega svi carinici i grešnici da ga slušaju. Stoga farizeji i pismoznanci mrmljahu: "Ovaj prima grešnike, i blaguje s njima."

 Nato im Isus kaza ovu prispodobu: "Tko to od vas, ako ima sto ovaca pa izgubi jednu od njih, ne ostavi onih devedeset i devet u pustinji te pođe za izgubljenom dok je ne nađe? A kad je nađe, stavi je na ramena sav radostan pa došavši kući, sazove prijatelje i susjede i rekne im: 'Radujte se sa mnom! Nađoh ovcu svoju izgubljenu.' Kažem vam, tako će na nebu biti veća radost zbog jednog obraćena grešnika nego li zbog devedeset i devet pravednika kojima ne treba obraćenja."

 "Ili koja to žena, ima li deset drahma pa izgubi jednu drahmu, ne zapali svjetiljku, pomete kuću i brižljivo pretraži dok je ne nađe? A kad je nađe, pozove prijateljice i susjede pa će im: 'Radujte se sa mnom! Nađoh drahmu što je bijah izgubila.' Tako, kažem vam, biva radost pred anđelima Božjim zbog jednog obraćena grešnika."

Riječ Gospodnja.

KAKO DRUGI PO NAMA DOŽIVLJAVAJU BOGA?

Bog premašuje sve što o njemu možemo reći. I kad kažemo „reći“, treba napomenuti da o Bogu govorimo *ne samo riječima.* Cijeli naš život, svi naši postupci postaju *naša „riječ“ o Bogu.* Stoga je vrlo važno, danas se tako rado ka*že, kakvu sliku o Bogu imamo* mi sami i za kakva Boga svjedočimo svojim životom i postupcima. Više se puta navraćam na temu ateizma. Drugi vatikanski koncil, analizirajući uzroke suvremenog ateizma, na jednom mjestu piše da „neku odgovornost za to stoga snose često i sami vjernici ... ukoliko treba reći da oni zanemarivanjem vjerskog odgoja ili netočnim i pogrešnim izlaganjem nauke ili također *nedostacima svoga religioznog, moralnog i socijalnog života pravo lice Boga i religije prije zakrivaju nego otkrivaju«* (GS 19c). Isus se danas u evanđelju sukobio sa slikom koju su farizeji imali o Bogu i za kakva Boga su svjedočili lošim postupcima. Isus je zapravo mučenik svoje slike o Bogu: oni su ga na kraju i ubili jer se suprotstavio njihovoj slici o Bogu. Nemamo vremena da se na ovako ograničenom prostoru time dublje pozabavimo. Nažalost, uvijek vrijedi Isusova opomena učenicima - pa i nama - da se čuvamo „kvasca farizejskoga“ (Mt 16,6.11). Iz sklopa današnjeg evanđelja, Isusov je Bog - nasuprot farizejskomu - Bog milosrdan, oprosnik. On u čovjeku ne gleda najprije grešnika, pa ako hoćete ni pokajnika, nego prvenstveno svoga sina. On ga ne samo prima, on ga očekuje, predusreće... To ne znači da je Bog, opet, neki „dobričina“. Ni Isus - jer Boga izriče ljudskim riječima - ne može odjednom reći sve. Pazimo dobro što nam kaže baš danas!

Bonaventura Duda

**OBAVIJESTI**

Ispovijed djece – ponedjeljak i utorak, pola sata prije sv. mise

Srijeda, 14.9.2022. u 18:00 – duhovno-formativni susret za članove župnog pastoralnog i ekonomskog vijeća u Varaždinu

Nedjelja, 25.9.2022. u 17:00 – sv. misa u Varaždinu povodom 25 obljetnice osnutka biskupije

**Župe Sveta Tri Kralja - Gola i**

**Presvetog Trojstva - Ždala**

DVADESET I ČETVRTA NEDJELJA KROZ GODINU – C

11. rujan 2022.

Vidjeti Boga

Jednoga dana kralj je sazvao sve čarobnjake, mudrace i svećenike svoga kraljevstva. Zaprijetio im je najtežim kaznama ako mu ne uspiju pokazati Boga. Jadnici su očajni čupali kosu od muke ne znajući što da čine, kadli se pojavi neki pastir koji svima obeća da će riješiti problem. Oni ga žurno odvedoše pred kralja. Pastir iziđe s kraljem na balkon, pokaza mu sunce i reče: „Gledaj gore!“

Kralj načas pogleda i brzo oborivši oči povika: „Hoćeš li da oslijepim?“

„Gospodaru moj“, reče pastir, „sunce je tek malo Stvoriteljevo djelo, blijedi odraz njegova sjaja… Kako misliš gledati u njega kad ti se sam pojavi?“ Učenik je svakodnevno postavljao isto pitanje: „Kako mogu pronaći Boga?“

I svakoga je dana primao isti tajanstveni odgovor: „Moraš ga željeti“.

„Ali ja ga želim svim srcem, zar ne? Zašto ga onda ne nalazim?“

Jednoga dana u rijeci se sa svojim učenikom kupao učitelj. On gurne mladićevu glavu u vodu i zadrži je pod površinom, dok se ovaj na sve načine otimao da se oslobodi. Sutradan je učitelj započeo razgovor: „Zašto si se onako izbezumljeno otimao dok sam ti držao glavu pod vodom?“ „Zato što sam očajnički tražio zraka.“

„Kad dobiješ milost da tražiš Boga kao što si tražio zrak, naći ćeš ga.